เรื่องร้องเรียน (เสียงรบกวน) วันที่ 2022-09-16 03:21:21 — แขวงทุ่งครุ เขตทุ่งครุ กรุงเทพมหานคร
ประกอบกิจการสถานพยาบาลคลินิกทันตกรรมตั้งอยู่ปากซอยประชาอุทิศ 88 เขตทุ่งครุค่ะ 

ตอนเริ่มเปิดกิจการเมื่อ 2 ปีก่อน ได้ยินเสียงดังในทุกๆเช้า ดังแก๊งๆ คล้ายเสียงเคาะเหล็ก ช่วงเวลาประมาณ 8.00 น. และนานๆทีจะได้กลิ่นน้ำมันเครื่องลอยเข้ามาในคลินิก จึงร้องเรียนไปยัง 1555 กทม ปรากฎว่าคือเสียงยกรถยนต์ไฮโดรลิกของอู่ฝั่งตรงข้ามที่ตั้งมาก่อน และได้รับการแก้ไขคือ อู่เลื่อนเวลาทำการเป็นช่วง 9.00น. แต่ยังใีกลิ่นน้ำมันเครื่องเข้ามาบ้าง

ต่อมาประมาณต้นปีที่ผ่านมา จู่ๆ ร้านขายข้าวที่อยู่ติดกันก็ถูกรื้อ ซึ่งเราพยายามโทรถามเขตทุ่งครุ ว่าเขาทำอะไร (ชื่อ คุณธีรพันธ์รับเรื่อง 093-423-4281) เพราะเสียงดังมาก และไม่ได้มีการแจ้งก่อนเลยว่าจะมีการก่อสร้าง

เมื่อจนท. เขตแจ้งว่าทำอู่ ขยายเพิ่มจากฝั่งตรงข้าม มาติดคลินิก เราตกใจเพราะกังวลเรื่องเสียงและกลิ่นน้ำมันเครื่อง ซึ่ง จนท. แจ้งว่าไงรอให้มีปัญหาก่อน เดี๋ยวเค้าจะดำเนินการให้ และอนุญาตให้ก่อสร้างและเปิดอู่ตามปกติ

ต่อมาเราจึงโทรปรึกษากรมควบคุมมลพิษ เพราะเขตไม่สามารถประสานงานให้ได้ แต่ก็ยังไม่มีการแก้ไข จนกระทั่งจู่ๆ แฟนเจ้าของอู่ ชื่อคุณหญิง ได้เข้ามาที่คลินิก แล้วให้เรากรอกใบๆหนึ่ง เป็นเอกสารที่เป็นคล้ายๆใบสำรวจความคิดเห็น ซึ่งไม่มีการชี้แจงข้อมูลใดๆ เราจึงปฏิเสธการกรอกข้อมูล 

ต่อมาคุณหญิงเอาเอกสารประกอบการกรอกเอกสารมา ซึ่งปกปิดข้อมูลเจ้าของอู่ รวมทั้งไม่ได้เขียนแนวทาง/มาตรการการแก้ไขปัญหา เราจึงยังไม่สามารถกรอกเอกสารให้ได้ เพราะไม่มีมาตรการใดๆจากทางอู่ คุณหญิงได้เอาเอกสารนั้นกลับไป 
วันต่อมาเราจึงโทรถามไปยัง จนท. เขตทุ่งครุคุณธีรพันธ์อีกครั้ง เขาอธิบายว่าเป็นใบสำรวจก่อนเปิดอู่ แต่ขณะนั้นอู่ก่อสร้างจนเปิดทำการไปแล้ว ทั้งๆที่ยังไม่ได้รับใบอนุญาต จนท. เขตแจ้งว่าตนทำผิด แต่จะดูแลรับเรื่องให้ 

ผลปัจจุบันคือ มีกลิ่นน้ำมันเครื่องเข้ามาตลอด เป็นช่วงๆระหว่างวัน และรอบๆร้านที่จอดก็มีกลิ่นน้ำมัน ส่วนเสียงได้ยินเสียงดังบริเวณชั้น2,3 ซึ่งเกิดจากการสะท้อนเสียง และคุณธีรพันธ์แจ้งว่าถ้ามีปัญหาอีกให้เจ้าของอู่ติดต่อมา 

อยากทราบว่า จะแก้ไขอย่างไร เพราะพนักงานในคลินิกต้องได้กลิ่นน้ำมันเครื่อง ในทุกๆวัน ถึงแม้จะไม่ได้กลิ่นตลอดเวลา แต่คิดว่าเป็นมลพิษที่ไม่ควรต้องเจอ 
รวมทั้งเสียง ที่ดังเป็นพักๆตลอดทั้งวันค่ะ 

อีกทั้งเคยมีการร้องเรียนไปยังอู่เก่า แต่จนท. เขต ยังอนุญาตให้ขยายการเปิดกิจการ และไม่ได้มีการสอบถามหรือแจ้งเราก่อนเลยทั้งๆที่เปิดติดเราเลย เหมือนมัดมือชกให้เราต้องยอมรับสภาพ 

ต้องการความช่วยเหลือ ขอบคุณมากค่ะ